Document ID: /roh_data/filtered/fineweb-2-filterrobots_roh.jsonl.gz/4981

Il cusseglier federal Ignazio Cassis, stoppia tant pli spert instradar la suttascripziun da la cunvegna, uschia la pretaisa da la petiziun. La petiziun sa numna «Scumandar armas atomaras – spendrar la tradiziun umanitara da la Svizra». Ella saja vegnida lantschada suenter ch'il Cussegl federal aveva decis da betg vulair far par il mument da la cunvegna, communitgescha il bratsch svizzer da la campagna internaziunala per abolir las armas atomaras Ican.
Il scumonda per armas atomaras saja in'acquisiziun umanitara, accentuescha Ican. La Svizra haja contribuì a moda considerabla per che las consequenzas umanitaras da las armas atomaras vegnian en il center da la debatta da discharmament. Uss stoppia la Svizra er suttascriver la cunvegna. Quai correspundia a la neutralitad da la tradiziun umanitara dal pajais.
RR novitads 06:00